cyanic-selkie/wikianc huggingface dataset:
מכביית החורף הראשונה
היסטוריה
לאחר הצלחת המכביה הראשונה שנערכה בישראל ב-1932, חלה עלייה בהתעניינות בספורט חורף בקרב תושבי אירופה, ויהודי אירופה בפרט. מרכז תנועת מכבי בפולין מונה לארגון אירוע משחקי החורף של המכביה בפולין עצמה. נכון לשנת 1930 הייתה תנועת מכבי בפולין חזקה מאוד ובעלת השפעה רבה על התנועה העולמית של מכבי, ומנתה 30 אלף ספורטאים יהודים חברים בה. באופן מקרי, נפתחה מכביה זו יומיים בלבד אחרי שאדולף היטלר מונה לקנצלר בגרמניה (ב-30 בינואר 1933). המכביה נתקלה בהתנגדות רבה מצד האוכלוסייה המקומית, ובעיתון המרכזי של ורשה ה"Gazeta Warszawska" פורסמו כתבות הקראו לצעירים פולנים להפריע למהלך המכביה, על מנת למנוע את התפשטות היהדות והשתלטותה על משחקי ספורט החורף, לטענתם.
טקס הפתיחה
טקס הפתיחה נערך בפולין, במתחם סקי בשם וילקה קרוקייב הנמצא בעיר זאקופנה, ב-2 בפברואר 1933. הלורד מלצ'ט שהיה נשיא תנועת מכבי העולמית, לא השתתף בטקס, ושלח את ברכתו והתנצלותו שלא יכל להופיע לאירוע וכמחווה - פסל גדול המתאר את רדיפת היהודים והתנגדות לאנטישמיות לאורך הדורות.
המדינות המשתתפות
במכביית החורף הראשונה השתתפו כ-400 ספורטאים, 150 מפולין, ועוד 250 (ללא משלחת מארץ ישראל) מ-9 מדינות אירופאיות אחרות:
בובסלי
-
החלקה אמנותית
לא נערכו תחרויות בשל גשם מתמשך והפשרה של קרח.
החלקה מהירה
לא נערכו תחרויות בשל גשם מתמשך והפשרה של קרח.
סקי
תחרויות הסקי הושפעו מאוד ממזג האוויר הסוער. מפולת שלגים הרסה את גבעת הקפיצה, ולכן תחרות קפיצות סקי בוטלה.
גברים
וורנהאופט ( פולין) 2:08:49 ד"ר ורצל 2:13:50  קלפוס 	 א.פ. טאוסינג  3:15:08  וורגן  3:16:22  פאפנר ( פולין)	  פולין   אוסטריה  מיקנברון ( פולין), עלי שפירא   גרינברג ( אוסטריה)  רוביצ'ק ( אוסטריה)
אונגני
אונגני (ברומנית: Ungheni, ההיגוי קרוב ל"אונגֱןּ",עם "ן" מרוכך בסוף, ברוסית Унге́ны, היגוי קרוב ל"אונגני") ן מרוכך בסוף) היא עיר השוכנת במרכז מולדובה, סמוך לגבול עם רומניה. משנת 2003 משמשת העיר כבירת מחוז אונגני. בשנת 2013 התגוררו בעיר 38,200 תושבים, נתון הממקם אותה במקום השביעי בגודלו במדינה.
אונגני שוכנת לגדה נהר פרוט. על הגדה שממול שוכנת עיירה רומנית בעלת אותו השם.
היסטוריה
האזכור הראשון לעיר מתוארך ל-1462. בשנת 1875 נבנתה מסילת רכבת בין אונגני לבירה קישינב, כהכנה למלחמה העות'מאנית-רוסית שנערכה בין השנים 1877–1878. לאחר מלחמת העולם השנייה הפכה המסילה העוברת בעיר, לקישור העיקרי בין מדינות ברית המועצות לרומניה.
יהדות אונגני
על פי מפקד האוכלוסין, בשנת 1897 היו באונגני 997 יהודים, והם היו רוב האוכלוסייה מתוך 1,697 תושבים סך הכל. במפקד ב-1930 נמנו בעיירה 1,390 יהודים מסך 3,253 תושבים.
על כס הרבנות באונגני ישב בשנים 1905–1913 הרב יהודה לייב פישמן מיימון, לימים שר בממשלת ישראל. החליף אותו הרב משה רבילסקי (לימים-אבינרי) הוא כיהן בתפקידו עד עלייתו לארץ ישראל ב-1925.
גשר אייפל
גשר אייפל ברומנית: "Podul Eiffel" הוא גשר רכבת המתוח מעל נהר פרוט. הגשר נבנה בשנת 1874, ועליו עברה הרכבת ליאסי. בשנת 1876 עלה הנהר על גדותיו, והרס את הגשר שזה עתה נבנה. מנהלת הרכבת הזמינה את האדריכל הצרפתי גוסטב אייפל לתכנן מחדש את הגשר, והוא נפתח באפריל 1877, ימים ספורים לפני תחילת המלחמה.
Other People's Heartache
Other People's Heartache היא סדרת מיקסטייפים של הלהקה הבריטית באסטיל.
סדרת המיקסטייפים כוללת ארבעה חלקים.
חלק ראשון
החלק הראשון בסדרת המיקסטייפים נקרא Other People's Heartache. המיקסטייפ מכיל גרסאות כיסוי שהקליטה הלהקה, והוא יצא לאור באופן עצמאי ב-17 בפברואר 2012 להורדה חינמית. לדברי סולן הלהקה דן סמית', הלהקה התבקשה למחוק את המיקסטייפ לאחר הוצאתו.
המיקסטייפ כולל גרסאות כיסוי לשירים מתקופות שונות, ביניהן גרסת כיסוי לשיר "Rhythm of the Night", שהיה להיט בשנות ה-90, המשולבת עם "Rhythm Is a Dancer" שיצא גם הוא באותה תקופה, ומנגד גרסת כיסוי לשיר "Blue Jeans" שיצא לאור בשנת 2012, כחודש לפני שפורסם המיקסטייפ.
הרצועות "Of the Night" ו-"What Would You Do?" נכללו מאוחר יותר בהוצאה המחודשת של אלבום הבכורה של הלהקה, All This Bad Blood, והראשונה יצאה לאור כסינגל ממהדורה זו.
חלק שני
Other People's Heartache, Pt. 2 הוא המיקסטייפ השני בסדרה, שיצא לאור באופן עצמאי ב-10 בדצמבר 2012 להורדה חינמית.
בדומה לחלק הקודם, המיקסטייפ מורכב בעיקרו מגרסאות כיסוי, סימפולים, ציטוטים מסרטים ושירים של הלהקה.
חלק שלישי
VS. (Other People's Heartache, Pt. III) הוא החלק השלישי בסדרת המיקסטייפים, והראשון שיצא לאור באופן מסחרי. המיקסטייפ יצא לאור על ידי חברת התקליטים וירג'ין רקורדס, ב-5 בדצמבר 2014.
המיקסטייפ מורכב משירים של הלהקה בהשתתפות אמנים רבים, ללא סימפולים, בשונה משני המיקסטייפים הקודמים בסדרה, בהם סימפלה הלהקה קטעים מסרטים וביצעה גרסאות כיסוי לשירים, דבר שהוביל לתביעות.
ביקורות
במגזין הגרדיאן קיבל המיקסטייפ ציון של 3/5, ונכתב כי "הרוב מבין שמונת שיתופי הפעולה כאן מרגישים רעננים", ו"באופן כללי, ככל ששיתוף הפעולה מוזר יותר כך הוא טוב יותר". ציון זהה קיבל המיקסטייפ גם מ-דיגיטל ספיי, שם צוינו השירים "Fall Into Your Arms" ו-"Bite Down" כ"נקודות השיא" בו. המגזין המקוון PopMatters נתן למיקסטייפ ציון של 7/10, שם תואר המיקסטייפ כ"עוד הוצאה משובחת לקבוצה המרשימה הזו, שמוכיחה, בדומה לקודמותיה, שבאסטיל עושה את העבודה הכי חכמה שלה כשהיא לא עובדת על אלבום אולפן".
חלק רביעי
Other People's Heartache, Pt. 4 הוא המיקסטייפ הרביעי בסדרה. המיקסטייפ יצא לאור ב-7 בדצמבר 2018 דרך חברת התקליטים וירג'ין רקורדס.
המלך עומד למות
עלילת המחזה
המחזה עוסק במלך ברנז'ה הראשון, שבשיא גדולתו היה יכול לפקד על הטבע ולאלץ אחרים לציית לרצונו. לפי מרגריט, אשתו הראשונה, גילו היה מעל לארבע מאות שנה.
בתחילת המחזה מודיעים למלך שהוא גוסס, ושהממלכה מתפוררת סביבו. הוא איבד את הכוח לשלוט בסובבים אותו, ובהדרגה הוא מאבד את יכולותיו הפיזיות. המלך מתכחש למותו הקרב, ומסרב לוותר על השלטון. מרגריט ורופאו מנסים לשכנע את ברנז'ה להתמודד עם המציאות של מותו הקרב. מארי, אשתו השנייה של ברנז'ה, מנסה להרחיק את ברנז'ה מהידיעה על מותו. ברנז'ה מתדרדר לרגשנות, ובסוף מקבל את העובדה שהוא עומד למות. הדמויות נעלמות אחת אחת, ונשארים מרגריט והמלך. בסיום המחזה נעלמים אל החושך מרגריט ואחריה המלך.
על המחזה
המחזה הוא שלישי בסדרת מחזות של יונסקו שגיבורם הוא בֵּרָנְזֶ'ה. קדמו לו "רצח ללא שכר" (1958) ו"קרנפים" (1959), ואחריו נכתב "טיול באוויר" (1963). ביתר המחזות בסדרה זו ברנז'ה הוא אדם פשוט הנוטה לסנטימנטליות, ואילו במחזה שלפנינו ברנז'ה הוא מלך.
בראיון לקלוד בונפוי בשנת 1966 אמר יונסקו שמקור המחזה אינו בחלום, כפי שמתאפיינים רבים ממחזותיו, אלא "נכתב בצורה הרבה יותר מודעת. אנשים אמרו מיד: 'אוי! הוא ויתר על האוונגרד, הוא הופך לקלאסי!' זו לא הייתה שאלה של בחירה בין קלאסיקה לאוונגרד. פשוט כתבתי בסגנון אחר כי הייתי ברמה אחרת של תודעה". יונסקו הוסיף שהמחזה נכתב בזמן שהיה חולה ומפוחד מהמוות. הוא קיבל השראה חלקית מאובססיה של ילדות למוות שבה האמין שאפשר פשוט להימנע מלהיות חולה ולחיות לנצח. המחזה נכתב כסוג של שיעור במוות: "אמרתי לעצמי שאפשר ללמוד למות, שאני יכול ללמוד למות, שאפשר גם לעזור לאנשים אחרים למות. זה נראה לי הדבר הכי חשוב שאנחנו יכולים לעשות, מכיוון שכולנו גברים גוססים שמסרבים למות. המחזה הזה הוא ניסיון להתלמדות במוות".
לדברי חוקר הדתות מירצ'ה אליאדה, המחזה "ניתן להבנה מלאה רק אם מכירים את ספר המתים הטיבטי והאופנישדות".
לס אסיף (Les Essif), בספרו "Empty Figure on an Empty Stage" מציין שהמחזה מתקרב, יותר מכל מחזותיו של יונסקו, לפרדיגמת האבסורד שהקים סמואל בקט. למרות שבקט ויונסקו מקובצים בדרך כלל יחד תחת השם "תיאטרון האבסורד", בגלל הנושאים המשותפים להם של ניכור והקושי בתקשורת, מחזותיו של בקט מציגים בדרך כלל תמונה מופשטת ומינימליסטית, ואילו יונסקו מציג ריבוי של כאוס. לפי אסיף, "המלך עומד למות" הוא המחזה הבקטיאני ביותר של יונסקו: "הדימוי של עולם חיצוני מתפוגג בקצב עם הכניעה של הגיבור לפנימיות תודעתו, כלומר עם התעצמות הולכת וגוברת של פנייתו פנימה. הציר האנכי של התהום הסובייקטיבית נוגד את האופקיות של העולם החיצוני".
הצגות
המחזה הוצג לראשונה בלונדון על ידי חברת הבמה האנגלית בתיאטרון רויאל קורט בשנת 1963. הבכורה שלו הייתה ב-12 בספטמבר 1963 ושיחק בה אלק גינס בתפקיד המלך.
בשנת 1978 צולם המחזה לטלוויזיה הצרפתית, ושוב בשנת 2006. בסידני הוצג המחזה בשנת 2007.
בישראל
בישראל הוצג המחזה לראשונה בשנת 1963 בתיאטרון "הבימה", בתרגומו של חיים גליקשטיין ובבימויו של אטיין דבל.
בשנת 2021 עלה המחזה בסמינר הקיבוצים בתרגומו של דורי פרנס ובבימויה של מתן דרעי בדש, ובהמשך לכך הוצג בתחילת 2023 בתיאטרון תמונע.
באוגוסט 2023 הועלה עיבוד של המחזה בתיאטרון הקאמרי בתרגומם של עירד רובינשטיין ותום חודורוב, בבימויו של רובינשטיין ובכיכובם של רמי ברוך, קרן מור ונטע גרטי.
הצרעה הירוקה
הצרעה הירוקה (באנגלית: The Green Hornet) הוא סרט פעולה, המבוסס על דמות בדיונית אשר הופיעה במקור בשנות ה-30 בתוכנית רדיו, ובהמשך גם בסדרת טלוויזיה וסדרת קומיקס. הסרט יצא לאקרנים ב-14 בינואר 2011 בבימויו של מישל גונדרי. בסרט מככבים סת' רוגן וג'יי שו בתפקידים הראשיים. שחקני המשנה בסרט כוללים את כריסטוף ואלץ, קמרון דיאז, אדוארד ג'יימס אולמוס, דייוויד הרבור, וטום וילקינסון.
עלילת הסרט
בריט ריד (סת' רוגן) הוא בן עשירים מפונק ובנו של ג'יימס, מייסד העיתון ה"דיילי סאנטינאל" (טום וילקינסון). חייו של בריט משתנים כאשר אביו נפטר מעקיצת דבורה. לאחר ההלוויה מפטר בריט מפטר את כל צוות העובדים בביתו ובכללם את קייטו (ג'יי צ'ו), המכונאי ומכין הקפה של אביו, אך שהוא מגלה שהקפה שהוכן על ידי העוזרת היחידה שנשארה בבית הוא קורא לקייטו שמראה לו את כשרונותיו הטכנולוגיים והשניים מסכימים שג'יימס היה אדם רע. וכך הם מחליטים לכרות את ראש הפסל המיוחד שבנו עבורו. לאחר המעשה, הם עדים לחבורה של שודדים שתוקפים זוג. בריט וקייטו נחלצים לעזרתם, אך המשטרה רודפת אחריהם. קייטו, שהגיע משכונה מסוכנת משנחאי מביס את הפושעים ומצליח להתחמק מהמשטרה.
ביקורות והכנסות
הסרט זכה לביקורות מעורבות ממבקרי הקולנוע. אתר Rotten Tomatoes המרכז ביקורות קולנוע העניק לסרט דירוג של 46%. חלק מהמבקרים טענו שהוא מאכזב. למרות זאת, חלק מהמבקרים טענו שהסרט מצחיק ומלא הומור.
הסרט הכניס ביום הראשון לצאתו לאקרנים כ-11.1 מיליון דולר. בסוף השבוע הראשון לצאתו בהפצה כללית הסרט הכניס כ-33.5 מיליון דולר. נכון ל-6 במרס 2011 הסרט הכניס כ-97,037,591 מיליון דולר בארצות הברית וכ-128,400,000 מיליון דולר בחוץ לארץ.
ענת טלשיר
ענת טלשיר (נולדה בשנת 1957) היא עיתונאית ישראלית, הנמנית עם סגל "ידיעות אחרונות", כלת פרס סוקולוב לעיתונות בשנת 2002.
ביוגרפיה
נולדה בשם ענת ינוקא בירושלים. למדה ביסודי בבית ספר ארלוזורוב ובתיכון גימנסיה רחביה. לימדה כתיבה יוצרת במכללה למינהל.
כתבת ב"ידיעות אחרונות". זכתה בשנת 2002 בפרס סוקולוב, יחד עם צדוק יחזקאלי, על תחקירם אודות לוחמי שייטת 13 שהתאמנו בנמל הקישון המזוהם וחלו במחלת הסרטן.
ספרה "אם אשכחך" יצא לאור בשנת 2010 בהוצאת כנרת זמורה-ביתן דביר, בעריכת נועה מנהיים. הספר תורגם לאנגלית (בשם "About the Night") ולגרמנית (בשם "Über uns die Nacht"). נכון לשנת 2016, עובדת על הרומן השני שלה.
נשואה לסופר ולשחקן, עמוס טלשיר. לזוג שלושה ילדים והם מתגוררים ברמת השרון. אחיה, איזי ינוקא, היה שגריר ישראל בכמה ממדינות אפריקה.
תוכניות טלוויזיה וסרט דוקומנטרי שיצרה
טלשיר יצרה שתי תוכניות טלוויזיה וסרט דוקומנטרי יחד עם צדוק יחזקאלי:
Sentir
Sentir (בעברית: לְהַרְגִּישׁ) הוא אלבום האולפן הרביעי של הזמרת-יוצרת הישראלית יסמין לוי. האלבום יצא לאור בהפצה בין-לאומית בשנת 2009, על ידי חברת התקליטים וורלד וילג'. באלבום נכללו הלהיטים "El Amor Contigo" ו-"Mi Korason" שצברו שישה מיליון השמעות בספוטיפיי בסך הכול.
האלבום הצליח לשחזר את הצלחת קודמו וצבר למעלה מ-11 מיליון השמעות בספוטיפיי בסך הכול. במגזין טיים דורג כאחד מהאלבומים הטובים ביותר בשנת 2009.
האלבום יצא בפורמט של תקליטור בלבד והופץ בישראל בשנת 2009 גם כן במהדורה מיוחדת עם עטיפה דומה.
דוב סיבירי מזרחי
הדוב החום המזרחי של סיביר (שם מדעי: Ursus arctos collaris) הוא תת-מין של הדוב החום אשר תפוצתו היא ממזרח סיביר, החל מנהר יניסיי עד טרנס-בייקאליה, רכס סטנובוי, נהר לנה, קולימה ובדרך כלל בכל רחבי יאקוטיה והרי אלטאי. תת המין קיים גם בצפון מונגוליה.
תיאור
הדובים הסיבירים המזרחיים בינוניים בגודלם לדובים חומים אירואסיים ולדובים חומים קמצ'טקה. הגולגולת של הדוב הסיבירי המזרחי גדולה יותר מאלו של דובים חומים אירואסייתים אחרים, וככל הנראה גדולה יותר מאלו של דובים חומים במזרח הרחוק. לזכרים בוגרים יש גולגולת אשר אורכה היא 32.6-43.1 ס"מ ורוחבה (מעצם לחי אחת לשנייה) היא 31.2-38.5 ס"מ. לדוב הסיבירי המזרחי יש פרווה ארוכה, צפופה ורכה הדומה בצבע לזה של דובים חומים אירואסייתים, אם כי רוב האוכלוסייה הם פריטים כהים יותר.
מיון טקסונומי
ההגדרה האבלוציונית של פרדריק קיוויה עבור תת-מין זה הוגבלה לאוכלוסיית הדוב החום בנהר יניסיי העליון ששם הדובים עם צווארונים לבנים מפותחים היטב. התת-מין סווג מאז מחדש כאוכלוסיות שהקיפו בעבר את "ייניזיס" ו"סיבריקוס", אם כי לשניים האחרונים אין צווארון.
יחסים עם האדם
דובים סיבירים מזרחיים הרבה יותר נועזים כלפי בני האדם מאשר דובים אירופאים אחרים הביישנים והנרדפים יותר. דובים סיביריים מזרחיים הורסים בקביעות בקתות ומחסני ציידים בהם יש מזון.
מזון וציד
תזונתם של הדובים הסיבירים המזרחיים מורכבת יותר מבשר מאשר דובים חומים אירופאים אחרים, והם אינם אוהבים דבש. הם צדים במארב מעצי אורן ותזונתם מורכבת מ: ארנבות הרים, פרסתנים כמו איילים, אייל קנדי ואייל קורא.
הוועד היהודי של טהראן
הוועד היהודי של טהראן, שנרשם רשמית בשנת 1934, הוא ארגון גג של כל הארגונים היהודיים הפועלים למען יהודי איראן.
פעילויות
הוועד היהודי של טהראן אחראי על 25 בתי כנסת הקיימים באיראן, בית החולים כיריקה באודלאג'אן (שכונה יהודית היסטורית), בית הקברות היהודי בדרך חוראסאן, בית מטבחיים כשר, ובתי ספר ומרכזי ספורט רבים. הוועד עושה פעולות נוספות כגון טיפול בקשישים ואפיית מצות לחג הפסח.
בנוסף, הוועד הקים בטהראן סמכות משפטית יהודית השולטת בעניינים יהודיים.
הוועד כיום
יושב ראש הוועד הנוכחי הוא רחמטוללה רפי. לפניו שימש כיו"ר ד"ר סיאמק מרה סדק שהוא כיום הנציג היהודי בפרלמנט האיראני. לפני מרה סדק, כיהן כיו"ר הרון ישעיה . ב־26 בינואר 2007, כתב ישעיה מכתב לנשיא מחמוד אחמדינז'אד בנושא הערותיו להכחשת השואה, והמכתב הביא לתשומת לב תקשורתית ברחבי העולם.
כיום ממומן באמצעות הוועד היהודי מרכז הצדקה ובית החולים ד"ר ספיר בטהראן . זהו בית חולים הפועל בחינם ומטפל במאות חולים נזקקים, בלי קשר לאמונתם או השתייכותם הדתית.
ויקיפדיה הבולגרית
ויקיפדיה הבולגרית היא הגרסה בשפה בולגרית של אנציקלופדיית האינטרנט החופשית ויקיפדיה. היא הושקה ב־6 בדצמבר 2003, ונכון ל- ב ישנם בה  ערכים ו- משתמשים פעילים.
מספר ערכים
ב־26 בדצמבר 2007 נכתב הערך ה־50,000. ב־24 במאי 2010 נכתב הערך ה־100,000, ובאותו היום ויקיפדיה הבולגרית שינתה את הלוגו שלה ללוגו עם המספר 100,000. לאחר מספר ימים הלוגו שונה בחזרה ללוגו הרגיל.
נכון ל- ב ישנם בו  ערכים.
מספר משתמשים
לקראת סוף שנת 2011 ויקיפדיה הבולגרית הגיעה ל־100 אלף משתמשים רשומים. בתחילת שנת 2014 היו בוויקיפדיה הבולגרית כ־150 אלף משתמשים רשומים.
נכון ל- ב ישנם בו  משתמשים פעילים (משתמשים שביצעו לפחות עריכה אחת ב־30 הימים האחרונים).
חלב צמחי
חלב צמחי הוא משקה המופק מן הצומח, בניגוד לחלב המופק מבעלי חיים. חלב צמחי מתאים לטבעונים ולנמנעים מחלב מן החי מטעמים שונים. הוא משמש כתחליף חלב במקום חלב פרה, ונארז באריזה דומה.
ניתן להכין חלב צמחי ממקורות רבים מן הצומח – בעיקר קטניות ואגוזים. הסוגים הנפוצים ביותר הם חלב שקדים, חלב סויה וחלב קוקוס. שווי שוק החלב הצמחי העולמי נאמד בשנת 2018 בכ-16 מיליארד דולר.
משקאות חלב צמחי היו ידועים כבר בימי קדם, ושימשו כמשקה מסורתי בתרבויות שונות, הן למאכלים מתוקים והן למלוחים. לדוגמה, במאכלי קארי מקובל להשתמש בחלב קוקוס. חלב צמחי משמש כיום גם לייצור מאכלים דמויי גלידה, שמנת, גבינה ויוגורט (למשל מעדן סויה). מחקר משנת 2018 מצא כי 54% מהצרכנים מעוניינים לצרוך יותר מזון ומשקאות מן הצומח.
היסטוריה
החלב הצמחי העתיק ביותר המוכר כיום הוא, שהופק באפריקה הצפונית משורשי גומא. במאה ה-9 הוא התפשט לחצי האי האיברי, והוא נפוץ עד היום בספרד ובמקסיקו.
חלב קוקוס וחלב שקדים נמצאים בשימוש מאות או אלפי שנים. בשנת 1200 נעשה לראשונה שימוש באנגלית במילה "חלב" לתיאור משקאות מן הצומח. חלב קוקוס משמש כמרכיב מסורתי במטבחי דרום-מזרח אסיה והאיים הקריביים. חלב שקדים היה נפוץ במזרח התיכון, ומוזכר בספרי בישול מוסלמיים מהמאה ה-13 ואילך, ובימי הביניים הפך לפופולרי גם באירופה, ובספרי מתכונים מאנגליה מאותה תקופה קיימים מתכונים לפודינג אורז ועוף ברוטב קארי בהם משתמשים בחלב שקדים. חלב שקדים מוזכר גם בשולחן ערוך, שם מצוין שאם מכינים תבשיל בשרי עם חלב שקדים אז יש לשלב בו כמה שקדים משיקולי מראית עין.
בסין החלו לייצר משקה שהופק מפולי סויה במהלך המאה ה-14, אך הוא היה מאוד דליל ונועד לשימוש רפואי, ורק בשלב מאוחר יותר הוא התפתח לחלב סויה המוכר בימינו. בשנת 1897 הגדירה מחלקת החקלאות של ארצות הברית את המוצר "חלב סויה" (השם המקורי היה "חלב פולי סויה"), ובשנת 1910 נפתח בקולומב, צרפת, המפעל הראשון בעולם שייצר חלב סויה באופן תעשייתי.
סוגי חלב צמחי
סוגי החלב הצמחי הנפוצים בייצור תעשייתי הם חלב שקדים, חלב קוקוס, חלב אורז, חלב סויה וחלב שיבולת שועל.
ניתן להכין סוגי חלב צמחי ממקורות רבים, בהם:
לעיתים מייצרים חלב צמחי מתערובת של שניים או שלושה סוגי מקורות. אחת התערובות הנפוצות היא שקדים וקוקוס.
השפעה על איכות הסביבה
לכל סוג של חלב צמחי יש השפעה שונה על איכות הסביבה מהיבטים של פליטות גז חממה, שימושי מים ושימושי קרקע. הטבלאות הבאות מתייחסות להיבטים אלו, ומשוות סוגים שונים של חלב.
ייצור חלב צמחי
קיימות מספר שיטות לייצור חלב צמחי, אך השלבים הבסיסיים דומים. להלן השלבים להכנת חלב סויה:
מבין סוגי החלב הצמחי, ייצור חלב שקדים נחשב למזיק יחסית לאיכות הסביבה, מכיוון שהוא נזקק לכמויות גדולות של מים וחומרי הדברה. אך חלב פרה הרבה יותר מזיק לסביבה כיוון שנזקק לייצורו כמויות גדולות יותר של מים ומזון על מנת להאכיל את הפרות.
אריזה, שיווק ותיוג
חלב צמחי נארז בדרך כלל באריזות קרטון בנפח של ליטר אחד, בדומה לחלב פרה.
בשם העם (סדרת טלוויזיה)
בשם העם (בסינית מפושטת: 人民的名义) הוא סדרת טלוויזיה סינית משנת 2017 המבוססת על ספר באותו שם מאת ז'ואו מייסן. הסדרה צולמה והופקה בשנת 2016 ועלתה לשידור במרץ 2017. בסדרה כיכבו לו יי, ז'אנג פנגווי, וו גאנג, הו יאג'ון, ז'אנג ז'יג'יאן, קה לאן, הו ג'ינג, ז'אנג קאילי, דינג האיפנג, גאו יאלין.
חלב צמחי
אריזה, שיווק ותיוג
בדצמבר 2013 נקבע בתקנות האיחוד האירופי כי ניתן להשתמש במונחים "חלב", "חמאה", "גבינה", "שמנת" ו"יוגורט" רק כדי לשווק ולפרסם מוצרים שמקורם בחלב מן החי. הוחרג מספר מועט של מוצרים, בהם חלב קוקוס, חמאת בוטנים וגלידה. בשנת 2017 הוגשה עתירה נגד תקנות אלו בבית הדין לצדק של האיחוד האירופי, אך העתירה נדחתה. תקנות דומות נקבעו על ידי מנהל המזון והתרופות האמריקאי, ועל ידי משרד הכלכלה בישראל - שפעל ככל הנראה בעקבות בקשות תעשיית החלב.
בשם העם (סדרת טלוויזיה)
בסדרה מככבים לו יי בתור הבלש הו ליאנגפינג, הו יאג'ון בתפקיד האנטגוניסט קי טונגוויי וז'אנג פנגיי כשה רואיג'ין, מזכיר הוועדה העירונית של המפלגה. מרבית הצילומים נערכו בננג'ינג.
רקע
באפריל 2004 המינהל הלאומי לרדיו וטלוויזיה הורה לכלל תחנות הטלוויזיה ברחבי סין שלא לשדר דרמות קולנוע וטלוויזיה בנושא אלימות ברצח בפריים טיים. כך, בשנים 2004 עד 2014 שודרו סדרות טלוויזיה בודדות בלבד בנושא שחיתות. רק לאחר התכנסות הקונגרס הלאומי ה-18 בשנת 2013 שדנה בין השאר במאבק בשחיתות, הפך הנושא לנושא החם. בנובמבר 2014 הזמין פאן זיבן, את הסופר והתסריטאי ג'ואו מייסון ליצור דרמה נגד שחיתות המשקפת את המציאות בסין. לאחר שנתמך על ידי לי ג'ינגשנג, מנהל המחלקה לדרמה בטלוויזיה של המינהל הכללי לרדיו וטלוויזיה, לאחר פסטיבל האביב בשנת 2015, החל ג'ואו מייסון לאסוף חומרים. הוא ערך ניתוח מפורט של מקרה אמיתי של מאבק בשחיתות וכתב רומן של 300,000 מילים ב-9 במרץ ושכתב אותו לתסריט עבור סדרת טלוויזיה בת 600,000 מילים.
עלילה
הסדרה מציגה את מאבק הכוחות הפנימי בתוככי המפלגה הקומוניסטית הסינית בעיר הבדיונית ג'ינגז'ו, מחוז האנדונג, המציג סיפורים על פוליטיקה סינית שלעיתים קרובות מדברים עליהם אך מעולם לא נראים בטלוויזיה המרכזית.
דורי מדיה גרופ
דורי מדיה גרופ (בעבר "יאיר דורי אינטרנשיונל") היא חברת הפקות שנוסדה על ידי איש העסקים הארגנטינאי-ישראלי יאיר דורי וממוקמת בתל אביב ובבואנוס איירס.
היסטוריה
יאיר דורי הקים את חברת ההפקות בשנת 1996, זאת לאחר שכבר בשלהי שנות ה-80 החל לייבא לישראל תוכן מדיה לטיני מדרום אמריקה. טלנובלות ארגנטינאיות שהחברה ייבאה לישראל שודרו בערוץ הכבלים "ויוה" שבבעלותה. לימים רכש דורי ערוץ נוסף בכבלים בשם "ויוה פלטינה".
לאחר סיום הסדרה "קטנטנות", חבר דורי לכריס מורנה, מפיקת טלנובלות, אשר חיפשה באותו הזמן משקיע לפיתוח פרויקט חדש, הטלנובלה "המורדים", אשר לימים זכתה לפופולריות בארגנטינה ובישראל. הסדרה נמכרה ליותר מ-50 מדינות ואף זכתה לגרסה מקסיקנית (רבלדה) ולגרסה הודית (רמיקס). דורי מימן פרויקט נוסף של מורנה, "פינת אור", שזכה להצלחה בישראל אך לא בארגנטינה. היחסים בין מורנה לדורי עלו על שׂרטון לאחר שמורנה סירבה להפיק עונה שלישית לסדרה "המורדים", ובמקומה החלה בפיתוח של פרויקט חדש, הסדרה "פלוריסיינטה". בזאת תם שיתוף הפעולה בין דורי למורנה, אחר החלה בשיתוף פעולה עם חברת "RGB Entertainment".
לאחר הפרידה, החל דורי לשתף פעולה בהפקות עם חברות ארגנטינאיות אחרות. עם חברת "פול-קה" הוא הפיק את "גברים עם כבוד", "לב אמיץ", "חיים שלי" ו"ד"ר אהבה", ועם חברת "סנטרל פארק הפקות" הפיק את הסדרה המצליחה "ללולה".
בשנת 2007 ניסה דורי לשחזר את ההצלחה של הסדרה "המורדים" על ידי הפקת סדרת הנוער "רולאבוגן", בה כיכבו שחקנים מ"המורדים". זאת הייתה הפעם הראשונה בה התנסה דורי בהפקת טלנובלה בעצמו. הסדרה נחלה כישלון וירדה מהמסכים.
בשנת 2005 הונפקו ניירות הערך של החברה בבורסה לניירות ערך בלונדון (AIM), לפי שווי של 41 מיליון דולר. באפריל 2011 כנסה החברה את בעלי המניות לאישור מחיקתה מהמסחר בבורסת לונדון, ובמאי 2011 נפסק המסחר בניירות הערך שלה בבורסת לונדון.
ערוצי טלוויזיה
"דורי מדיה גרופ" מחזיקה בשני ערוצי כבלים בישראל המשדרים טלנובלות ואופרות סבון: "ויוה" ו"ויוה פלוס". בנוסף, "דורי מדיה גרופ" הפיקה טלנובלות מקומיות כמו "האלופה" ו"דני הוליווד" אשר התקבלו בברכה בקרב הציבור הישראלי.
חברות בת
בארגנטינה פועלת החברה בת Dori Media Contenidos.
ג'ייסון סמית'
ג'ייסון ויקטור סמית' (באנגלית: Jason Victor Smith; נולד ב-2 במרץ 1986) הוא כדורסלן אמריקאי, המשחק בעמדות הפאוור פורוורד והסנטר. ממוצעיו הכוללים לאורך 11 עונותיו בליגת ה-NBA הם 6.1 נקודות ו-3.4 ריבאונדים למשחק.
קריירת מכללות
סמית' נולד בעיר גרילי שבקולורדו, ובשנת 2004 החל ללמוד באוניברסיטת המדינה של קולורדו. ב-3 עונותיו בקבוצת הכדורסל של האוניברסיטה העמיד ממוצעים של 14.7 נקודות, 7.9 ריבאונדים, 2.0 אסיסטים ו-1.7 חסימות למשחק, אך באף אחת מהעונות לא העפילה הקבוצה לטורניר אליפות המכללות.
קריירת משחק מקצועית
בדראפט ה-NBA 2007 נבחר סמית' בבחירה ה-20 על ידי מיאמי היט, ומיד הועבר בטרייד לפילדלפיה 76' בתמורה לדקוואן קוק ובחירת דראפט עתידית. בעונת הרוקי שלו קלע סמית' 4.5 נקודות בממוצע למשחק, כשחקן ספסל. בקיץ 2008 סבל מקרע ברצועה הצולבת הקדמית, בגינו נאלץ להחמיץ את כל עונת.
בספטמבר 2010 הועבר עם וילי גרין בטרייד לניו אורלינס הורנטס, בתמורה לדריוס סונגאילה וקרייג בראקינס. לאורך עונת פתח בכמחצית ממשחקי קבוצתו, וקבע שיא קריירה של 9.9 נקודות בממוצע למשחק. ב-7 באפריל 2012 קלע סמית' שיא קריירה למשחק של 26 נקודות, בניצחון קבוצתו מול מינסוטה טימברוולבס. בשתי העונות הבאות המשיך להציג יכולת טובה, עם 8.8 נקודות למשחק, אולם שותף ב-82 משחקים בסך הכול (מתוך 164) בשל פציעות בעצם השכם ובברך.
ביולי 2015 חתם על חוזה לעונה אחת באורלנדו מג'יק.
ביולי 2016 חתם על חוזה ל-3 עונות בוושינגטון ויזארדס, בסך כ-16 מיליון דולר. בעונת העפיל עם הוויזארדס לחצי גמר האזור המזרחי, לראשונה בקריירה, כמחליפם מהספסל של מרצ'ין גורטאט ומרקיף מוריס. בעונה העוקבת שותף ב-33 משחקים בלבד, על אף שהיה כשיר לשחק.
בעונת שיחק לתקופות קצרות עבור הוויזארדס (12 משחקים), מילווקי באקס (6 משחקים) וניו אורלינס (שני משחקים), בטרם שוחרר מהפליקנס במרץ 2019.
קובלנה על מפלגות ישראל
קובלנה על מפלגות ישראל הוא שיר שכתב מאיר אריאל שהולחן ובוצע על ידי להקת הדג נחש. השיר יצא לאור בשנת 2013.
רקע
השיר נכתב על ידי מאיר אריאל בשנת 1999, כחודש לפני מותו הפתאומי, ולאחר הבחירות לכנסת החמש עשרה ולראשות הממשלה, אך מעולם לא הולחן. הוא הגיע לידי להקת הדג נחש באמצעות שירז, בתו של אריאל וחברה ותיקה של שאנן סטריט. הלהקה הלחינה את השיר שנכלל באלבומה "זמן להתעורר", ויצא כשבועיים לפני הבחירות לכנסת ה-19 שנערכו בינואר 2013.
השיר עוסק בתלונה כללית על המפלגות בישראל אשר "מתפארות בגודל חוצפתן", "אין שלטונן אלא מעשה אונן" ו"מפליגות עוד ועוד בערך עצמן" ובפזמון החוזר "עלו לי עד כאן", ללא התייחסות למפלגות מצד פוליטי זה או אחר.
בתוכנית "ארץ נהדרת" בוצע השיר בגרסה סאטירית תוך שינוי הטקסט על ידי חברי הלהקה בתפקיד עצמם, ופוליטיקאים המגולמים על ידי השחקנים בתוכנית. השיר בביצוע זה נקרא "אזרחי ישראל עלו לי עד כאן" ובו מתלוננים הפוליטיקאים כנגד האזרחים. לאחר מכן יצא הקליפ לשיר המקורי בהשתתפות הלהקה והדמויות שגולמו בשיר הסאטירי.
עונת 1968/1969 בליגה הלאומית בכדורסל
עונת 1968/1969 בליגה הלאומית בכדורסל  הייתה העונה ה-15 של הליגה. הליגה צומצמה ל-13 קבוצות.
על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלתה קבוצת הפועל ניר דוד. העונה הסדירה החלה ב-8 באוקטובר 1968 הסתיימה ב-2 במאי 1969 בניצחון של הפועל תל אביב.
בהתאם לתוצאות העונה הפועל משמר העמק והפועל גבת ירדו ליגה.
מוחסן רזאי
מוחסן רזאי מירקאא'ד (בפרסית: محسن رضایی میرقائد; נולד ב-9 בספטמבר 1954; תעתוק מדויק: מחסן רצ'אאי) הוא פוליטיקאי איראני, כלכלן ומפקד צבאי לשעבר, המכהן כיום כמזכיר המועצה האיראנית לאבטחת אינטרס המשטר. לפני כן היה מפקד משמרות המהפכה האיראניים במשך 16 שנה.
בבחירות לנשיאות בשנת 2009 התמודד כמועמד שמרן והגיע שלישי עם 1.7 אחוזי בחירה, כשלפניו מחמוד אחמדינז'אד והמועמד הרפורמיסטי מיר-חוסיין מוסאווי.
רזאי למד הנדסת מכונות באוניברסיטת איראן למדע וטכנולוגיה לפני שנת 1979, אך החליף את לימודיו לכלכלה באוניברסיטת טהראן לאחר מלחמת איראן–עיראק, שם למד עד שנת 2001 וקיבל תואר דוקטורט. הוא היה בין מקימי אוניברסיטת האימאם חוסיין, שם הוא מלמד כיום.
בנובמבר 2006 הוציא שופט ארגנטינאי צו מעצר נגד רזאי ועוד שישה בקשר לפיגוע בבניין הקהילה היהודית בארגנטינה, שאירע בשנת 1994. רזאי נמצא כיום ברשימת המבוקשים הרשמית של האינטרפול.
צו המעצר הבינלאומי לרזאי על ידי אינטרפול (המשטרה הבינלאומית) ב-7 בנובמבר 2007 ולבקשת השופט הארגנטינאי על פשעים שגרמו למוות, ונדליזם וונדליזם בקשר עם השתתפותו בפיצוץ מרכז הסיוע היהודי וכפי מפקד משמרות המהפכה בזמן הוצאת משמרות המהפכה האסלאמית. מוחסן רזאי עדיין מבוקש על ידי האינטרפול. ממשלת ארגנטינה גינתה את החלטת הנשיא למנות סגן נשיא כלכלי של רזאי, המבוקש על ידי האינטרפול כחשוד בהפצצת המרכז הקהילתי היהודי אמיה בבואנוס איירס ב-1994.
הוא התמודד גם בבחירות לנשיאות איראן שהתקיימו ב-14 ביוני 2013, והגיע למקום הרביעי עם כעשרה אחוזים מהקולות.
אורה איל
אוֹרה אַיָּל (16 במרץ 1946 – 26 בפברואר 2011) הייתה סופרת ומאיירת ישראלית, שהתפרסמה בעיקר בזכות איוריה לספרי ילדים מוכרים.
ביוגרפיה
אורה איל נולדה בשנת 1946 בירושלים למשפחת מצאצאי יצחק ליפקין, מבוני שכונות ירושלים. לאחר סיום לימודיה בגימנסיה העברית רחביה למדה בבית הספר לאמנות "בצלאל", אולם לא סיימה שם את לימודיה. למדה לתואר ראשון במתמטיקה ועסקה בפיתוח ספרי לימוד למתמטיקה במט"ח.
הספר הראשון שאיירה הוא "מעשה בחמישה בלונים" מאת מרים רות, שיצא לאור בשנת 1974. לאחר מכן איירה יותר מ-70 ספרי ילדים, בהם הספרים "הבית של יעל" ו"תירס חם" מאת מרים רות, "מר זוטא ועץ התפוחים" מאת אורית רז וסדרת "סיפורי איתמר" מאת דויד גרוסמן. על איוריה בספרו של גרוסמן "השפה המיוחדת של אורי" זכתה בשנת 1990 בעיטור כריסטיאן אנדרסן לספרות ילדים ונוער.
בשנותיה האחרונות עסקה בעריכה ובתרגום ספרים, בהם "הגבינה והתולעים" ו"אבא לא רוצה לישון", ומבחר מספרי סופר הילדים האיטלקי ג'אני רודרי כ"איש הגשם", "ליסה בארץ האגדות", ו"סיפורי טלפון".
בשנת 1994 זכתה בפרס בן-יצחק על איור הספר "חמש מכשפות הלכו לטייל" מאת רונית חכם.
אורה איל נפטרה ב-2011, בגיל 64, מפרקינסון, בה אובחנה כחולה כעשר שנים קודם. היא השאירה בן אחד מנישואיה הראשונים, וכן בן זוג איתו חייתה בעשרים שנותיה האחרונות בביתם בשכונת בקעה שבירושלים.
דוב חום קמצ'טקה
הדוב החום קמצ'טקה (שם מדעי: Ursus arctos beringianus) הידוע גם בשם דוב חום מזרחי, הוא תת-מין של הדוב החום אשר היה נפוץ במחוז משנה אנדירסקי, חצי האי קמצ'טקה, האי קרגינסקי, איי קוריל, רצועת החוף המערבי של ים אוחוצק דרומה אל רכס סטנובוי ואיי שנטאר, ומחוץ לברית המועצות לשעבר תפוצת הדוב הייתה בסנט לורנס איילנד בים ברינג. לדוב חום קמצ'טקה יש קשר אבולוציוני עם דובים חומים באלסקה וצפון מערב אמריקה הצפונית, והוא נחשב לאב קדמון של דוב קודיאק.
תיאור
זהו דוב גדול מאוד, הגדול ביותר באירואסיה, אורך גופו הוא עד 2.4 מטר, גובה רגליו האחריות מגיע עד 3 מטר ומשקלו עד 650 ק"ג. גודלו של הדוב חום קמצ'טקה כמעט בגודל של דוב קודיאק; עם זאת, הגולגולת רחבה יותר מזו של דוב חום אוסורי. בהשוואה לזה של דוב הקודיאק, רוחב הגולגולת של הדוב חום קמצ'טקה גדול בהרבה ביחס לאורכו: אך הפתח הקדמי קצר יותר, השיניים הטוחנות שונות יחסית בגודל ובצורה. אורך הגולגולת הגדול ביותר לזכרים בוגרים הוא 40.3 - 43.6 ס"מ והרוחב הגדול ביותר הוא 25.8 - 27.7 ס"מ, בעוד שאורך גולגולות הנקבות הוא 37.2 - 38.6 ס"מ ורוחב של 21.6 - 24.2 ס"מ. צבע הפרווה הוא בעיקר חום כהה עם גוון סגול. פריטים בצבע בהיר נראו לעיתים נדירות.
מזון
בתקופת הקיץ הם אוכלים אוכמניות, תותים, אלתית דבשתית וטרוטת עין-הקשת. בסתיו הם אוכלים אגוזים, עץ העוזרד ודגים. בזמנים של רעב הם אוכלים דגים מתים או יונקים ימיים, גרגירים וצמחים.
יחסים עם האדם
דובים אלו אינם מסוכנים לבני אדם בדרך כלל, ורק 1% מהמפגשים נגמרים בהתקפה. האירופאים הראשונים שהלכו לקמצ'טקה במאה ה-19, הופתעו ממספרם וגודלם של הדובים, אך ראו שהדובים לא מזיקים יחסית לעמיתיהם הסיביריים (דוב סיבירי מזרחי). עם זאת, בחודש יולי 2008 במתחם הכרייה פלטינה במחוז אוליוטורסקי שנמצא בקמצ'טקה קריי היא אירוע שבו קבוצה של 30 דובים מורעבים צרו על המקום, מנעו מהעובדים לעזוב את בתיהם והרגו שני שומרים.
דובי חום קמצ'טקה הם בין הפרסים היקרים ביותר עבור תעשיית הציד הרוסי. בשנת 2005 מחלקת ניהול חיות הבר של קמצ'טקה הוציאה 500 אישורי ציד. לקוחות שילמו עד 10,000$ לצוד את הדובים. לפיכך, ההשפעות הכלכליות של ציד הפנאי של דובי חום קמצ'טקה הם משמעותיים.
שמונה אלביסים
שמונה אלביסים (באנגלית: Eight Elvises) הוא הדפס רשת משנת 1963 שיצר צייר הפופ ארט האמריקאי אנדי וורהול. היצירה היא דיוקן של הזמר האמריקאי אלביס פרסלי, שבה מוצגת תמונתו של הזמר בשחור-לבן כשהיא משוכפלת שמונה פעמים, על בד בצבע כסף. אלביס מחזיק בידו אקדח המופנה לעבר הצופה. הדמות מודפסת פעם אחר פעם, אחת לצד השנייה, בחפיפה חלקית, כאשר המרווח בין הדמויות הולך ומצטמצם משמאל לימין, וככל שמתקרבים לצידה הימני של היצירה החפיפה גדלה, כשבימין היצירה הדמויות חופפות זו לזו.
ב-26 בנובמבר 2009 דיווח עיתון האקונומיסט כי היצירה נמכרה על ידי האספן האיטלקי אניבאלה ברלינגיירי (Annibale Berlingieri) לאספן פרטי לא ידוע, עבור סכום של 100 מיליון דולר, ובכך היא אחת היצירות היקרות ביותר שנמכרו אי פעם.
האגדה של קורה
האגדה של קֹורה (באנגלית: The Legend of Korra) היא סדרת המשך לסדרת האנימציה האמריקאית "אווטאר". הסדרה נוצרה על ידי מייקל דנטה דימרטינו ובראיין קונייצקו ושידוריה החלו מה-14 באפריל 2012 עד ל-19 בדצמבר 2014 בערוץ ניקלודיאון. סגנון האנימציה מושפע מאנימה כאשר רוב האנימציה נעשתה בסטודיו מיר שבקוריאה הדרומית או בסטודיו פיירו שביפן. תחילת הסדרה מבוססת על מלחמת העולם השנייה.
הסדרה מתחילה שבעים שנה אחרי אירועי הסדרה הקודמת, בעידן תעשייתי שבו כבר קיימים כלי רכב וספינות אוויר. במהלך חיו של אווטאר אַנְג, נבנתה עיר בשם "רפבליק סיטי" (מאנגלית: Republic City), שבה אנשים מכל האומות חיים יחדיו. עלילת הסדרה מתמקדת באווטאר החדשה - קֹורָה נערה בת 17 כשפית מים משבט המים הדרומי. בניגוד לאווטאר, באגדה של קורה אין עלילה אחת רציפה עם מספר עלילות משנה אלא עלילה מחודשת בכל עונה, כל אחת עם נבל חדש.
העונה השנייה החלה ב־13 בינואר 2013 בארצות הברית, והעונה השלישית החלה ב־27 ביוני 2014, גם כן בארצות הברית ובישראל ב־1 בספטמבר 2014. ב־9 באוגוסט 2013 התחילה סדרת ספין אוף בת 3 פרקים בשם "שוטטות ברפבליק סיטי", המתארת על מה שעברו מאקו ובּוֹלִין ברחוב לאחר שהוריהם מתו. הסדרה ירדה ב־23 באוגוסט 2013.
העולם של הסדרה
הסדרה מתרחשת בעולם הבדיוני של הסדרה הקודמת, 70 שנה אחרי אירועיה. אנשי העולם מחולקים לארבע אומות, על בסיס ארבעת היסודות: שבטי המים, ממלכת האדמה, אומת האש ונוודי האוויר. חלק מהאנשים, הידועים בתור "כשפים", הם בעלי יכולת לשלוט טלקינטית ביסוד המתאים לאומה שלהם, באמצעות תנועות של אמנויות לחימה. כתוצאה ממלחמת מאה השנים שבה הושמדו כל כשפי האוויר חוץ מאנג, האווטאר הקודם לקורה, וכעת בעולמה של קורה נותרה משפחה אחת בלבד של כשפי אוויר.
האווטאר הוא האדם היחיד עם היכולת לשלוט בכל ארבעת היסודות. בנוסף לכך, הוא היחיד שמסוגל להיכנס לעולם הרוחות (נכון עד למועד פתיחת שערי הרוחות), מה שגורם לו לשמש כמגשר בין עולם הרוחות ובין העולם האמיתי. האווטאר היא דמות עם חשיבות בין-לאומית שחובתה היא להביא איזון לעולם והרמוניה בין 4 האומות. כשהאווטאר מת, הוא עובר תהליך של גלגול נשמות ונולד מחדש באומה אחרת לפי סדר החוזר על עצמו: אש, אוויר, מים ואדמה. אירועי הסדרה מתקמדים בקוֹרָה, נערה בת 17 משבט המים הדרומי והאווטאר הבא אחרי אנג.
חלקים גדולים מהסדרה מתרחשים ב"רפבליק סיטי", עיר הבירה של רפובליקת האומות המאוחדות, שהוקמה על ידי אווטאר אנג ושליט האש צוקו אחרי אירועי "כשף האוויר האחרון". המטרופולין סגנון שנות ה-20 מתואר כ-"מה שהיה קורה אם מנהטן הייתה נבנית באסיה" על ידי יוצרי הסדרה. תושבי העיר מאוחדים על ידי האהבה שלהם ל"אולימפי־כשף", ספורט צופים שבו שתי קבוצות המורכבות מכשף מים, כשף אדמה וכשף אש מנסות להפיל אחת את השנייה מהזירה באמצעות כשפות. התקדמות טכנולוגית מהירה הוציאה את הרוחניות מכשפות, ומה שנחשב אמנות לחימה נודעת ב"אווטאר" הוא עכשיו דבר שבשגרה, עם כשפים מרפבליק סיטי משתמשים ביכולות שלהם כדי לבצע פשעים כמו כנופיית השילוש המסוכן, להשתתף בספורט באולימפי כשף, ולקיים עבודות יום-יומיות כמו שכשפי אש עובדים במפעל חשמל ומעבירים את החשמל בעזרת ברקים.
סוגי הכשפות
כל סוגי הכשפות מבוססים על סגנון אמנות לחימה כלשהו מהמזרח הרחוק. סוגי הכשפות בסדרה הן:
ספר ראשון - אוויר
אחרי שסיימה את לימודי כשפות מים, אדמה ואש במגוריה בקוטב הדרומי, קורה עוברת לרפבליק סיטי כדי ללמוד כשפות אוויר מטֶנְזֶן, בנו של אנג. קורה מתקשה עם אימוניה ונכנסת לקבוצת אולימפי־כשף עם בולין ומאקו, אחים יתומים שגדלו ברחובות. לא הרבה אחרי, החבורה פוגשת את אסאמי סאטו, בתו של מנהל "תעשיות העתיד" וממציא הסאטו-מובילים. במקביל, אַמון יוצר תנועה חברתית תחת האמונה שלכשפים יש זכויות יתר, ותחת העובדה שאמון מסוגל לקחת מאנשים את יכולת הכשפות. הפוליטיקאי השאפתני טרלוק מצליח לצרף את קורה לכוח משימה הנועד להילחם ב"שוויונאים", הכוח הלוחם של אמון. כאשר אביה של אסאמי מתגלה כשווינאי, החבורה בורחת ומתחילה לגור יחד עם קורה אצל טֶנְזֶן, ולא הרבה אחרי הם נאלצים להיכנס למחתרת אחרי שאמון משתלט על העיר. יחד עם עזרתם של מפקדת המשטרה לין בייפונג וגנרל הכוחות המאוחדים אירו, החבורה מצליחה לחשוף את אמון ככשף מים ודם וכאחיו של טרלוק, ובכך מסיימים את המהפכה השוויונאית. מפגש רוחני עם אווטאר אנג נותן לקורה את היכולת להחזיר לקורבנותיו של אמון את הכשפות. אחרי רצף של שברונות לב בין קורה, בולין, מאקו ואסאמי, מאקו וקורה מסיימים את העונה כזוג.
ספר שני - רוחות
קורה וחבריה מגיעים לקוטב הדרומי ושם היא וחבריה מותקפים על ידי רוחות אפלות. דודה של קורה וצ'יף השבט הצפוני אוּנָלַק מציל אותם מהרוחות ומציע לאמן את החיבור הרוחני של קורה. החבורה נותרת בקוטב הדרומי, בעוד שטנזן ומשפחתו יוצאים לחופשה במקדשי האוויר. אחרי שקורה פותחת את השער לעולם הרוחות בקוטב הדרומי, הם חוזרים לקוטב הדרומי ומגלים שכוחות השבט הצפוני הגיעו ושבטי המים על סף מלחמת אזרחים. אביה של קורה ואחיו של אונלק, טונרק, מתנגד לכוחות הכובשים של אונלק בתור צ'יף שבט המים הדרומי. האווטאר הראשון, וואן, מתגלה אל קורה ומספר לה על איך שהוא התאחד עם רוח האור ראאבה והפך לאווטאר, ועל המיזוג ההרמוני שבו רוחות האור והחושך נלחמים אחת בשני כדי לקבוע מי ישלוט על 10,000 השנים הקרובות. אונלק מצליח להתחבר עם רוח החושך ואאטו, ששוכן בעולם הרוחות, והופך לאווטאר אפל. קורה מאבדת את החיבור עם ראאבה ובעקבות זאת גם עם האווטארים הקודמים. היא מצליחה לבסוף להביס את אונלק ולהתמזג מחדש עם ראאבה בכך שהיא מתחברת לאנרגיה הקוסמית של היקום ולרוח של עצמה, אך הקשר עם האווטארים הקודמים נשאר מנותק. קורה כולאת את ואאטו ואונלק נהרג אך היא מחליטה להשאיר את שערי הרוחות פתוחים, מה שמתחיל עידן חדש של דו-קיום בין רוחות ובני אדם.
ספר שלישי - שינוי
בעקבות המיזוג ההרמוני, אנשים מגלים כעת כי ביכולתם לכשף אוויר. קורה, מאקו, בולין, טנזן, בומי, אסאמי וג'ינורה יוצאים לממלכת האדמה על מנת לאתר כשפי אוויר ולהחזיר את האומה לתפארתה. במהלך המסע הם מגלים כי מלכת האדמה שובה כשפי אוויר כדי שישמשו בחיילים בצבא האדמה והם משחררים אותם.
מסדר אנרכיסטי עתיק בשם "הלוטוס האדום" חוזר. מנהיג המסדר, זאהיר, מסוגל לכשף אוויר, ומשחרר 3 מחבריו, כשפים חזקים ומלאי עוצמה. הם יוצאים במטרה לחסל את האווטאר ואת כל המנהיגים בעולם. בהמשך, יחד עם לין, הם מגיעים לעיר בשם צאופו העשויה ברובה ממתכת וחיים בה כשפי מתכת. העיר שייכת לאישה בשם סו-יין (בקיצור סוּ), המתגלה כאחותה של לין. בזאופו, סוּ מלמדת את קורה כשפות מתכת, וכך קורה הופכת להיות האווטאר הראשונה שמסוגלת לכשף מתכת. "הלוטוס האדום" מנסים לחטוף את קורה בעיר, אך נכשלים. מאוחר יותר, המסדר חוטף את מאקו ובֹּולין והורג את מלכת האדמה, ובכך מפיל את העיר בה־סינג־סה. זאהיר משתלט על מקדש האוויר הצפוני, ומוסר הודעה לקורה שאם לא תסגיר את עצמה לידיו ישמיד את כשפי האוויר החדשים. קורה מחליטה להסגיר את עצמה אך מגלה שזאהיר שיקר לה. מסדר הלוטוס האדום משיג רעל שמכריח את הגוף של קורה להיכנס למצב אווטאר, על מנת להרוג אותה במצב האווטאר. הם כמעט מצליחים, אך קורה משיבה מלחמה. בזמן הקרב כשפי האוויר מצליחים לברוח ולנצח. בסוף, סו מוציאה את רוב הרעל מגופה של קורה. העונה מסתיימת כאשר הרעל שניתן לקורה היה בגופה יותר מדי זמן ולכן אינה יכולה לתפקד ומרותקת לכיסא גלגלים לאחר שכמעט מתה.
קֹורָה
קֹורָה (ג'נט וארני/דקלה הדר) היא האווטאר הבאה אחרי אנג, כשפית מים משבט המים הדרומי. קורה היא האווטאר הראשונה בעלת יכולת לכשף מתכת. עקשנית וקשוחה, כשפית מעולה אך מתקשה בצד הרוחני. ביתם של טונרק וסנה, אחייניתו של אונלק ובת דודתם של אסקה (בת) ודסנה (בן), הייתה שחקנית אולימפי־כשף, וניהלה מערכות יחסים עם מאקו. במהלך העונות 3 ו־4 גוברת החברות בינה ובין אסאמי, ובסוף העונה הרביעית השתיים יוצאות יחד לחופשה בעולם הרוחות. קורה היא הגיבורה הראשית של הסדרה. קורה מתגלה בסוף הסדרה כביסקסואלית.
מאקו
מאקו (דייוויד פאוסטינו/עומרי רוזנצוייג) הוא אחיו הבוגר של בולין, כשף אש בן 18 שמסוגל ליצור ולנווט ברקים. בגיל צעיר התייתם מהוריו ונשאר עם אחיו בולין, והם התגוררו יחד ברפאבליק סיטי. היה שחקן אולימפי־כשף, ומאוחר יותר בלש במשטרת רפאבליק סיטי ושומר הראש של הנסיך וו. היה בכלא מספר פעמים ברפאבליק סיטי וגם בממלכת האדמה. ניהל מערכות יחסים עם קורה ועם אסאמי. מאקו קרוי על שם השחקן מאקו איוואמאצו, אשר דיבב את אירו בכשף האוויר האחרון.
בֹּולִין
בֹּולִין (פ. ג'. בירן/גילן שחף) הוא אחיו הצעיר של מאקו, כשף אדמה ולבה, ניסה בעבר גם כשפות מתכת אך כשל. היה שחקן אולימפי־כשף, ובהמשך שיחק בתמונוע בתור דמות בשם נאקטאק, ונהיה מפורסם. ניהל מערכת יחסים עם אסקה שהתגלתה כמשוגעת ומנהל מערכת יחסים עם אופל. חבר של וריק. בתחילת העונה הרביעית היה נאמן לקובירה, אך הבין שהיא מסוכנת ובעקבות זאת הוא ווריק ברחו ממנה ומצבאה, ועזרו להביס אותה.
אסאמי סאטו
אסאמי סאטו (סיישל גבריאל/הילה מערבי) [עונות 1-4] / (שרון שחל) היא בתו של הירושי סאטו, ומנהלת חברת "תעשיות העתיד", ממציאה מחוננת, בעונה הראשונה מתגלה הירושי כפושע שחבר לאמון במהפכת השוויונאים כנגד כל הכשפים. היא אינה כשפית, אך מוכשרת במיוחד בלחימה בעזרת כפפה חשמלית שלקחה מהשויונאים. ניהלה מערכת יחסים עם מאקו. במהלך העונות 3 ו־4 גוברת החברות בינה ובין קורה, ובסוף העונה הרביעית הן יוצאות יחד לחופשה בעולם הרוחות. בעונה הרביעית אסאמי סלחה לאביה.
טנזן
טנזן (ג'יי. קיי. סימונס/לירון ברנס) הוא בנם השלישי של אנג וקטרה, היחיד מבין אחיו שנולד כשף אוויר. הוא מאסטר והמורה של קורה בכשפות אוויר. יש לו ארבעה ילדים: ג'ינורה, איקי, מילו ורוהאן.
לִין בייפונג
לִין בייפונג (מינדי סטרלינג/שרית סרי) היא כשפית אדמה ומתכת, בתה של טוף ואחותה למחצה של סוּ. בעלת עבר קשה עם סוּ, אך הן משלימות. מפקדת המשטרה ברפאבליק סיטי, ונאמנה מאוד לעבודתה. בעבר היא יצאה עם טנזן, אך הם נפרדו לאחר שטנזן הכיר את פמה.
סר איקניק בלאקסטון ורִיק
ורִיק (ג'ון מייקל היגינס/צביקה פורמן) הוא ממציא גאון ועשיר משבט המים הדרומי, שהמציא את התמונוע ונשק־על שעובד על גפני רוחות. לאורך רוב העונה השנייה הוא עושה רושם טוב, אך בסוף מתגלה שניסה לחטוף את הנשיא ולהפליל בכך את שבט המים הצפוני, כדי שצבא רפבליק סיטי יסייע לשבט המים הדרומי במלחמה, אך בולין עוצר אותו ומכניסים אותו לבית הכלא היפה באופן מטריד שלו. בעקבות המיזוג של אונלק וואטו נהרס בית הכלא, משם הוא בורח לצאופו. בצאופו הוא עוזר לסו בבניית העיר. בעונה הרביעית היה נאמן לקובירה, אולם באמצע העונה גילה את כוונותיה הזדוניות וברח עם בולין וז'ו־לי, עד שזו בגדה בו וחזרה לקובירה, והוא ברח כאשר באמצעות הניסוי שלו כמעט פוצץ את עצמו ואת בולין ברכבת, אך ברח. בעונה השנייה היה נבל, אבל בעונה השלישית והרביעית הפך לאדם בעל צדק. בעל עוזרת שקטה בשם ז'ו־לי, ולבסוף מתחתן איתה.
פיתוח
הסדרה הוכרזה בקומיק-קון ב-2010 ותוכננה לצאת לאור באוקטובר 2011, אבל בכורת הסדרה הייתה ב-14 באפריל 2012. השם של הסדרה שונה פעמים רבות לפני יציאתה.
השפעות
העיצוב של רפאבליק סיטי, המתואר בתור "אם מנהטן הייתה באסיה", הושפע משנות ה-20 ומכיל בתוכו אלמנטים אדריכליים של אמריקה ואירופה מתקופת זמן זו.
מדיות נוספות
לפני יציאת הספר הראשון של האגדה של קורה, יצאו מספר ספרוני קומיקס קצרים המתארים את סיפורי ילדותה עם חברתה הטובה נאגה (דובת הקוטב של אווטאר קורה).
החל משנת 2017 החלה לצאת סדרת קומיקס "האגדה של קורה" בהוצאת דארק הורס קומיקס. הקומיקסים מהווים המשך ישיר לעלילת הסדרה ומתעסקים בעיקר בקורה ואסאמי סאטו.
ביצת האינסטגרם
ביצת האינסטגרם היא תמונה של ביצה, שפורסמה על ידי החשבון @world_record_egg ברשת החברתית אינסטגרם. התמונה הפכה לתופעת אינטרנט תוך ימים מיום יצירתה, והייתה הפוסט האהוב ביותר באינסטגרם עד לדצמבר 2022, והפוסט המקוון השני הכי אהוב ביותר בכל אתר בהיסטוריה, עם למעלה מ-55 מיליון לייקים.
התמונה צולמה במקור על ידי סרגי פלאטנוב, שפרסם אותה לאחר מכן ב-Shutterstock ב-23 ביוני 2015 עם הכותרת "ביצים מבודדות על רקע לבן".
היסטוריה
ב-4 בינואר 2019, חשבון @world_record_egg נוצר ופרסם תמונה של ביצת ציפור עם הכיתוב "בואו נקבע שיא עולמי יחד וניצור את הפוסט הכי אהוב באינסטגרם. ננצח את השיא העולמי הנוכחי של קיילי ג'נר (18 מיליון)! יש לנו את זה". השיא הקודם של ג'נר, התמונה הראשונה של בתה סטורמי, צבר סך הכל 18.4 מיליון לייקים.
כמה אנשים ניסו לטעון שהם יוצרי החשבון, הטענות נדחו על ידי "הביצה" בהודעות ישירות בחשבון האינסטגרם. ב-3 בפברואר 2019, היוצר של הפוסט התגלה על ידי הולו ועל ידי הניו יורק טיימס ככריס גודפרי, פרסומאי בריטי.
ב-18 בינואר 2019 פורסמה בחשבון תמונה שנייה של ביצה, כמעט זהה לראשונה מלבד סדק קטן בצד שמאל למעלה. החל מ-25 בפברואר 2019, הפוסט צבר 11.8 מיליון לייקים. ב-22 בינואר 2019 פורסמה בחשבון תמונה שלישית של ביצה, כשהפעם שני סדקים גדולים יותר. תוך פחות מ-25 דקות, הפוסט צבר מיליון לייקים, ועד ל-25 בפברואר 2019 הוא צבר 9.5 מיליון לייקים. ב-29 בינואר 2019, פורסמה בחשבון תמונה רביעית של ביצה שיש לה עוד סדק גדול בצד ימין, אשר גרפה 7.6 מיליון לייקים עד ל-25 בפברואר 2019. ב-1 בפברואר 2019, פורסמה תמונה חמישית של ביצה.
בתגובה לשבירת שיא העולם לפוסט האינסטגרם האהוב ביותר, כתב בעל החשבון "זה טירוף. איזה זמן לחיות בו". שעות לאחר מכן, קיילי ג'נר פרסמה סרטון באינסטגרם שבו היא פותחת ביצה ושופכת את החלמון שלה על הקרקע, עם הכיתוב: "קח את הביצה הקטנה הזו".
מאות משחקים המבוססים על ביצת האינסטגרם הופיעו בחנות האפליקציות של אפל.
ב-20 בדצמבר 2022 ירדה התמונה למקום השני ברשימת הפוסטים האהובים ביותר באינסטגרם, לטובת פוסט של ליונל מסי עם גביע המונדיאל, לאחר ניצחון נבחרתו בגמר מונדיאל 2022.
ליגת העל של קוראסאו
ליגת העל של קוראסאו (מהולנדית: Curaçao Promé Divishon) היא הליגה העליונה בכדורגל בקוראסאו, שמאורגנת על ידי התאחדות הכדורגל של קוראסאו, כאשר במקור היא נוסדה בשנת 1974 תחת האנטיליים ההולנדיים, ולאחר מכן והיא נוסדה מחדש בשנת 2010, עם פירוק האנטילים ההולנדיים לישויות מדיניות שונות חדלה ההתאחדות של האנטילים ההולנדיים להתקיים. נבחרת קוראסאו בכדורגל והגביע ששוחק עד עכשיו ירשה אותה כחברה בפיפ"א ואילו סנט מארטן ובונייר הקימו התאחדויות, וליגות שונות משלהם.
הקבוצה הבולטת ביותר בליגה היא קבוצת בריו טראפרס (שמקורה בעיר הבירה וילמסטאד) ולה 21 אליפויות. שנייה בדירוג היא קבוצת יונג הולנד גם היא מהעיר וילמסטאד ולה 14 אליפויות.
היסטוריה
כבר בנובמבר 1913 ובפברואר 1915 מדווחים משחקים שנערכו במדינת קוראסאו, המועדון הראשון שידוע כי נוסד על האי (ב-1909). ספר רשמי שפורסם לרגל יובל הכסף של הפדרציה, מאשר את קיומו של פדרציה קצרת מועד עם שני מועדונים חברים בלבד (רפובליקה וספרטה). עוד נכתב באותו ספר כי ה-C.V.B. שנוסד ב-1921 פורק בקיץ 1922 בעקבות סכסוך בין המועדונים ליאונידס וספרטה.
בכל אופן התאחדות הכדורגל של קוראסאו ה-C.V.B (בהולנדית: Curaçaosche Voetbal Bond) נוסדה רשמית ב-2 בנובמבר 1921, לאחר האליפות המקומית הראשונה אי פעם, שנערכה במתכונת נוק-אאוט באוגוסט 1921 (ואפשר גם לראות אותה כקודמת הטורניר של ה"קונינגין וילהלמינה ויסלבקר" הראשון שהתקיים ב-1928).
עם זאת, הארגון עצמו (ששונה מאוחר יותר רשמית ל-"FFK, "Federashon Futbol Korsou, הגרסה של שמו בפפיאמנטו, שהפכה לשפה רשמית באי, יחד עם אנגלית, במרץ 2007) לפי מספר מקורות ה-C.V.B. נוסדה בארבע הזדמנויות נפרדות (ופורקה שלוש פעמים) תוך תריסר שנים.
הליגה של 1922/23 אורגנה על ידי ועדה באופן אד הוק לצורך ה-C.V.C. (ועדת הכדורגל של קורסאו). ה-C.V.B. נוסדה שוב באוקטובר 1923. בתחילת 1925 פורקה הפדרציה פעם נוספת ו-C.V.B. נוסדה, עקב בעיות בניצול ובתחזוקה של פארק ג'וליאנה ספורט.
ה- C.V.B הצטרפה לפיפ"א ב-14 במאי 1932, שלוש שנים לאחר ה-S.V.B. (התאחדות הכדורגל של סורינאם) ושמונה שנים לאחר ה-N.I.V.B. (איי הודו המזרחיים ההולנדיים). לפיכך, באותה תקופה הייתה ממלכת הולנד ביתם של ארבע פדרציות חברות בפיפ"א.
בשנת 1939, נוסד הארגון "ארגון ספורט קתולי" - K.S.C. (Katholieke Sport Centrale), אשר תחום הכדורגל שלו ארגן ליגה משלה במהלך מלחמת העולם השנייה ואחריה עד שהתמזגה לתוך ה-C.V.B בסוף 1948.
ב-17 באפריל 1973, שמונה מועדונים (וילמסטאד, קוויק 60, אמ אל די, אמ אס וי., זימאכט, אומגה, סובק ו-די או דבליו) הקימו את V.C.V.F. (התאחדות הכדורגל החופשית של קוראסאו), שלמעשה קיימת עד היום.
בין השנים 1960 ל-2010, העפילו האלופים והסגניות מקורסאו לאליפות של האנטילים ההולנדיים, שבה שלטו לאורך חצי המאה של קיומה, וזכו ב-44 מתוך 46 האליפויות ששיחקו.
כאשר התאחדות הכדורגל של האי השתלטה על החברות מה-N.A.V.U. המפורק, השם הרשמי של הפדרציה כפי שנרשם ב-F.I.F.A. שונה ל-C.F.F (התאחדות הכדורגל של קורסאו - Curaçao Football Federation), החל מ-2010.
מבחן דיריכלה
במתמטיקה, מבחן דיריכלה הוא שיטת בדיקה להתכנסות של טורים. הוא נקרא על שם יוהאן פטר גוסטב לז'ן דיריכלה שתיארו לראשונה, ופורסם לאחר מותו,  בשנת 1862 כחלק ממאמר פרי עטו.
המבחן
המבחן קובע כי אם \{a_n\} היא סדרה של מספרים ממשיים ו-\{b_n\} היא סדרה של מספרים מרוכבים, והן מקיימות:
מתכנס.
הוכחה
יהיו  ו-. מביצוע סכימה בחלקים, נקבל:. כיוון ש-B_n חסום על ידי M ו-, הראשון באיברים באגף ימין של הביטוי לעיל שווה לאפס, דהיינו כש-  .
בנוסף, כיוון שהסדרה a_n היא מונוטונית לא עולה, חיובי לכל k, לכן. כלומר, גודלו של הסכום החלקי של Bn כפול פקטור משתנה מסוים, קטן או שווה לחסם העליון של הסכום החלקי של Bn כפול אותו הגורם.
אולם, ולכן הטור הוא טור טלסקופי ששווה , ולפיכך מתכנס ל- Ma_1 כש- . לכן, מתכנס.
מכך נובע איפוא, ש- מתכנס גם כן כתוצאה ישירה של מבחן ההשוואה.
יישומים
מקרה פרטי מיוחד מסוים של מבחן דיריכלה הוא מבחן לייבניץ המפורסם יותר, במקרה בו:
תוצאה נוספת הנובעת ממבחן דיריכלה היא ש- מתכנס כאשר \{a_n\} היא סדרה יורדת השואפת לאפס (ההנחה שטור הסינוסים חסום הוא תוצאה ישירה של קיום חסם על הסכימה  כש-i היחידה המדומה).
זכויות להט"ב באפגניסטן
זכויותיהם של לסביות, הומואים, טרנסג'נדרים וביסקסואלים (להט"ב) באפגניסטן כפופות לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים. חברי קהילת הלהט"ב האפגנית נאלצים לשמור בסוד את נטייה המינית או זהותם המגדרית מתוך חשש מהטרדה, הפחדה, רדיפה והוצאה להורג על פי דין השריעה האסלאמי אשר נאכף על ידי חברי ארגון הטרור האסלאמי, טליבאן. האופי הדתי של האומה הגביל לאורך השנים כל הזדמנות לדיון ציבורי על זכויות להט"ב, בעוד כל אזכור על הומוסקסואליות ומונחים קשורים נחשב לנושאי טאבו חמורים.
חוקת אפגניסטן קובעת את דין השריעה כמודל החוקים, המדיניות והתקנות של אפגניסטן, המאפשר פרשנויות דתיות על ידי המדינה באיסור כל צורה של פעילות הומוסקסואלית. אף על פי שחוק העונשין של 1976 הוחזר לתוקף לאחר הפלישה האמריקאית של 2001, חוק העונשין החדש של המדינה משנת 2017 נכנס לתוקף ב-14 בפברואר 2018 אשר אוסר פעילויות ספציפיות בעלות אופי מיני, ונחשב כמשפיע באופן לא פרופורציונלי על חברי קהילת הלהט"ב האפגנית.
על פי דיווחים, הומוסקסואלים פותו למוות הן על ידי ממשלות הטליבאן והן על ידי ממשלת הרפובליקה האסלאמית של אפגניסטן. על פי דברי פעילי זכויות להט"ב, גורמי ביטחון לאומי יוצרים פרופילים מזויפים באתרי מדיה חברתית ומטעים הומוסקסואלים לפגוש אותם עבור מטרות רומנטיות, ולעיתים קרובות אונסים ורוצחים אותם.
מעמד בחוק
חוק העונשין של 1976 הוחזר לתוקף ברחבי אפגניסטן לאחר פלישת ארצות הברית לאפגניסטן, בו ישנם מספר הוראות אשר עלולות לחול על אזרחי להט"ב,
חוק עונשין זה הוחלף בחוק העונשין חדש בשנת 2018.
שריעה
חוקת אפגניסטן קובעת כי המדינה היא רפובליקה אסלאמית, אשר כתוצאה מכך ניתן להסיק כי אזרחי להט"ב באפגניסטן יואשמו בהפרת "דין השריעה", במקום, או בנוסף לאישומים שיוגשו נגדם במסגרת חוק העונשין. ענישה מבוססת על דין השריעה צפויה להתרחש בקהילות כפריות מבודדות שבהן אזרחים פרטיים וקבוצות מבקשות להעניש כל מי שאינו מקיים מוסר אסלאמי שרעי.
בערים עירוניות, אזרחים המורשעים בקיום פעילות הומוסקסואלית בהסכמה נידונים בדרך כלל לעונש מאסר. בשנת 2004, יועץ אמריקאי לממשלת אפגניסטן נעצר ונידון לעונש מאסר בגין פעילות הומוסקסואלית עם גבר אפגני. דיווחים נוספים בחדשות ציינו גם כי גברים אחרים נכלאו בגין עיסוק בהתנהגות הומוסקסואלית כזו בקרב בין אותו המין במדינה לאורך השנים.
אל-קאעידה
שטחים הנשלטים ברחבי אפגניסטן על ידי ארגון הטרור האסלאמיסטי אל-קאעידה כוללים הטלת עונשים על ידי פרשנות קפדנית של החוק האסלאמי או השריעה, בעוד כל התנהגות מינית מחוץ לנישואים אסלאמיים חוקיים נענשת, כאשר העונש המרבי והנפוץ ביותר הוא מוות.